Veksle+mellom+lærerintro+og+studentjobbing

**Navn**
Veksle mellom lærerintro og studentjobbing

**Hensikt**
La studentene prøve teori umiddelbart i praksis

**Fag brukt** i
Kan brukes i alle fag

**Beskrivelse**
Poenget med denne aktiviteten er å la studentene få prøve ut teori i praksis for på den måten tvinges til å ta inn over seg den teorien som er forelest om. Faglærer foreleser 10-15 minutter (2-3 lysark) om et tema. Deretter får studentene oppgaver knyttet til teori som skal løses. HVordan oppgavene løses kan gjøres på flere måter, a) Faglærer og studentene løser/ gjennomgår oppgavene sammen i plenum b) De enkelte bordgruppene løser samme oppgave på egenhånd - faglærer mingler mellom gruppene.

Etter at studentene har løst oppgaven gjennomgås løsningene. Dette kan gjøres på flere måter: a) Faglærer viser sin "fasit" og går gjennom denne. b) en eller to grupper presenterer sine løsninger - da gjerne to grupper som har løst oppgaven forskjellig. De andre gruppene stiller spørsmål. Til sist oppsummerer faglærer

**Lagt inn av**
Grethe Sandstrak

**Erfaringer**/**kommentarer**
Studentene er ikke like flinke til å presentere sine løsninger og snakker ofte lavt. Studentene må utfordres på å snakke i mikrofon og at de må stå. Gjennom presentasjonene kan en avsløre hull/manglende forståelse til teori som en da kan få belyst i forbindelse med gjennomgangen. Det er kommet tilbakemeldinger fra studentene om at de ønsker faglærer avrunder med å vise sitt løsningsforslag på den aktuelle oppgaven ("fasit"). Ved å kjøre korte teoridrypp etterfulgt av praksis får en variert undervisningen godt, under oppgaveløsningen kan faglærer mingle mellom studentene og se hvor/ om skoen trykker noen sted.